‘ফিরি হপ্তায় আনবু তাকে।’ জেসমিন উত্তর করে। লোকটি তার সিগারেটে আরো একটা টান মেরে শেষ অংশটুকু ড্রেনে ছুড়ে মারেন। জেসমিন ভেবেছিল নিশ্চিত করেই না করে দেবে।কিন্তু এরপর তিনি তার দিকে ঘুরে দাঁড়িয়ে বললেন, ‘শুভকাজ হচ্ছে। আমাকে তুমি মিষ্টিমুখ করাবে না?’ এরপর তিনি জেসমিনের পিঠে চাপড় মেরে উচ্ছ্বাস প্রকাশ করলে জেসমিন ফুটো বেলুনের মতো চুপসে গেল। তবে স্পর্শটা ছিল সৌহার্দ্যপূর্ণ, যেন জেসমিন কোনো ছেলেমানুষ বা লোকটির মেয়ে। এরপর সে কুলসুমের কাছে যায়। ‘একজুনাকে পেয়িছি। কয়েকদিনের ভেতর বি’ হবে আমাদের।’ জেসমিন বলে।